
ҚР Оқу-ағарту министрі Ж.Д. Сүлейменованың Павлодар қаласында 
2026 жылғы 19 тамыздағы кездесуі барысында көтерілген проблемалық мәселелерді шешу бойынша 
іс-шаралар жоспарының орындалуы туралы ақпарат

	№
	Өтініш беруші туралы ақпарат
	Проблемалық сұрақ
	Орындалуы туралы ақпарат

	1.
	О.В. Садри 
·  «№8 дарынды балаларға арналған мектеп-лицейі» КММ Қамқоршылық кеңесінің мүшесі;

	Дарынды балаларды қолдау жүйесін одан әрі дамыту және әр балаға, оның тұрғылықты жері мен мектебіне қарамастан, өз қабілетін толық ашуға тең мүмкіндік беру үшін қандай нақты шаралар жоспарлануда?
	«Дарын» орталығы дарынды оқушыларды анықтау, қолдау және дамыту бойынша бірыңғай жүйені іске асыруда. 2025–2026 оқу жылында 9 республикалық және 30 халықаралық олимпиада өткізілді. Сонымен қатар ауыл мектептері оқушыларына арналған республикалық олимпиадаға 125 мың оқушы қатысып, 902 оқушы финалға шықты, 393 оқушы жүлдегер атанды. Жеңімпаздар мен жүлдегерлерге мемлекеттік және білім беру гранттары, сондай-ақ өзге де ынталандыру шаралары қарастырылған.


	2.
	М.Ю. Муканова
· «№4 арнайы мектеп-интернаты» КММ Қамқоршылық кеңесінің мүшесі; 
· Павлодар облысы Ата-аналар альянсының мүшесі;
· «№4 арнайы мектеп-интернаты» КММ мұғалімі; 

	Әр балаға жеке көзқарас пен қолдау көрсету бағытында, әсіресе ақыл-ой кемістігі бар балалардың мектептен кейін білімін жалғастыруы, мамандық игеруі және қоғамға бейімделуі үшін қандай жұмыстар атқарылуда және алдағы уақытта қандай шаралар жоспарлануда?
	Мемлекет ерекше білім беруді қажет ететін (ЕБҚЕ) балаларға олардың жеке ерекшеліктерін ескере отырып, білім алуы мен қабілеттерін дамытуына қажетті жағдай жасауға кепілдік береді.
[bookmark: _GoBack]2026–2030 жылдарға арналған инклюзивті білім беруді дамыту жөніндегі ведомствоаралық жоспарда балаларды ерте анықтау және қолдау, мамандар даярлау, сондай-ақ отбасыларға мобильді және қашықтан сүйемелдеу шаралары көзделген.
Қазіргі таңда елімізде 237 мың ЕБҚЕ балаға 11 мың арнайы педагог және 6 мыңнан астам педагог-ассистент қолдау көрсетеді. Мектептерде 1 мыңнан астам арнайы қолдау кабинеті жұмыс істейді, ал психологиялық-педагогикалық сүйемелдеуге 35 мыңнан астам маман тартылған.
Зияты зақымдалған балаларды оқытудың негізгі мақсаты – базалық білім беру, еңбек және бастапқы кәсіптік дағдыларды қалыптастыру, әрі қарай кәсіптік білім алуға немесе еңбек етуге даярлау.
Мүгедектігі бар азаматтардың кәсіптік білім алу мүмкіндігін кеңейту мақсатында қабылдау квотасы 1%-дан 10%-ға дейін ұлғайтылды. Қазіргі таңда ТжКБ ұйымдарында 4,5 мың ЕБҚЕ бала білім алуда, оның ішінде шамамен 1,8 мыңы – зияты зақымдалған балалар.

	3.
	А.Б.Арынов 
«Павлодар қаласының 
№ 25 ЖОББМ» КММ
	Оқушыларды «Жасыл ел» жобасы арқылы жазғы уақытта еңбекке тарту тәжірибесін ескере отырып, жастарды жыл бойы уақытша жұмыспен қамту және еңбек дағдыларын қалыптастыру мүмкіндігі қарастырыла ма?
	Заңнамаға сәйкес 14 жастан бастап оқушылар оқуынан бос уақытта, денсаулығына және оқу процесіне зиян келтірмейтін жағдайда еңбек ете алады. Осыған байланысты оқушыларды жұмыспен қамту негізінен каникул кезеңінде ұйымдастырылуы тиіс. Биыл жазғы кезеңде 14–18 жастағы 600 мыңнан астам оқушы еңбекпен қамтылды, оның ішінде «Жасыл ел», абаттандыру, көгалдандыру және волонтерлік жобаларға қатысты. Колледж студенттері де жазғы кезеңде еңбек, волонтерлік, шығармашылық, спорттық және басқа да қоғамдық пайдалы қызметтерге тартылды.



